कासगंज : बिना पर्यावरण क्लीयरेन्स प्राप्त किये ईंट बनाने हेतु मिट्टी के खनन पर पूर्णतः प्रतिबन्ध लगा दिया गया है। जनपद में लगभग 172 ईंट भट्टे वाणिज्य कर कार्यालय एवं जिला पंचायत कार्यालय की सूची के अनुसार संचालित हैं। वर्तमान में 128 भट्टा मालिकों द्वारा जिला स्तरीय पर्यावरण संघात निर्धारण प्राधिकरण/स्टेट इनवॉरमेन्ट इम्पैक्ट असिस्मेन्ट ऑथारिटी यूपी से अनापत्ति प्रमाण पत्र प्राप्त कर कार्यालय में प्रस्तुत किया गया है। जिससे यह स्पष्ट है कि जनपद में अभी भी ईंट भट्टा मालिकों द्वारा रायल्टी एवं अन्य करों से प्राप्त होने वाले राजस्व का अपवंचन किया जा रहा है।